CELEX: 62010TN0580
Language: sk
Date: 2010-12-22 00:00:00
Title: Vec T-580/10: Žaloba podaná 22. decembra 2010 — Wohlfahrt/ÚHVT — Ferrero (Kindertraum)

26.2.2011   
            
            
               SK
            
            
               Úradný vestník Európskej únie
            
            
               C 63/29
            
         Žaloba podaná 22. decembra 2010 — Wohlfahrt/ÚHVT — Ferrero (Kindertraum)
   (Vec T-580/10)
   2011/C 63/55
   Jazyk žaloby: nemčina
   
      Účastníci konania
   
   
      Žalobca: Harald Wohlfahrt (Rothenburg o.d. Tauber, Nemecko) (v zastúpení: N. Scholz-Recht, advokátka)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Ferrero SpA (Alba, Taliansko)
   
      Návrhy žalobcu
   
   
               —
            
            
               zrušiť rozhodnutie námietkového oddelenia z 27. mája 2009 (námietka B 668 600) a rozhodnutie odvolacieho senátu z 20. októbra 2010 vo veci R 815/2009-4,
            
         
               —
            
            
               povoliť zápis ochrannej známky Spoločenstva „Kindertraum“, prihláška 2 773 059 pre všetky výrobky prihlásené v triedach 16 a 28,
            
         
               —
            
            
               zaviazať Úrad pre harmonizáciu vnútorného trhu na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „Kindertraum“ pre výrobky tried 15, 16, 20, 21 a 28.
   
      Majiteľ ochrannej známky alebo označenia, ktoré je základom námietky: Ferrero SpA.
   
      Ochranná známka alebo označenie, ktoré je základom námietky: dohromady 32 skorších ochranných známok, ktoré jednak obrazovo znázorňujú výraz „kinder“, jednak tento výraz obsahujú ako súčasť viacslovnej ochrannej známky a jednak ho obsahujú samostatne, pre výrobky a služby tried 9, 16, 28, 30 a 42.
   
      Rozhodnutie námietkového oddelenia: vyhovenie námietke a zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 42 ods. 2 nariadenia (ES) č. 207/2009 (1) z dôvodu nepredloženia dôkazu po uplynutí doby používania ochrannej známky v priebehu námietkového konania. Formálny nedostatok odôvodnenia napadnutého rozhodnutia, keďže odvolací senát sa vo svojom rozhodnutí nijako nezaoberal vytýkaným zneužitím prihlášky ochrannej známky, ktoré bolo uvedené a podrobne odôvodnené v dôvodoch odvolania. Ďalej zneužitie prihlášky ochrannej známky, keďže jediným cieľom majiteľa ochrannej známky, ktorá je základom námietky, je v čo možno najširšom rozsahu si monopolizovať pojem „kinder“ pre vlastný prospech. Napokon porušenie článku 8 ods. 1 písm. b) nariadenia (ES) č. 207/2009, keďže neexistuje pravdepodobnosť zámeny kolidujúcich ochranných známok.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).